Wiesens

Wiesens is een Oortsdeel van Auerk in Oostfreesland un hett ruch weg 2000 Inwahner. Bit to de Gemeendenrebeetsreform  1973 weer dat een eegenstännig Gemeend.

Historisch Middelpunkt van de Oort is de up een Warf liggend historisch Kark mit ehr Barockkanzel ut dat Johr 1735 un de to de Kark gehörend Karkhoff. De L 34 föhrt dör den Oort. Wiesens liggt an’ Ems-Jade-Kanal un hett ok een Anloopsteh, de van de MS Aurich anfohren wurrd.

Bi de Kark hannelt sück dat um een Backsteenbo ut dat 13. Johrhunnert mit een free stahn Glockentoorn. In de Glockentoorn befind sück de öllste Glock in Oostfreesland, de noch lüüten kann. Se stammt ut de Tiet, as de Kark baut wurrn is.  In’ 15. Johrhunnert wurr de bit dorhenn bestahn rund Apsis dör een rechteckig Chor ersett un 1818 veer Meter van de Höcht van de Karkhoffsmuern afdragen. Nöördlich van de Kark bi de "dattein Eeken" befind sück de sogenannte "Tjedestein", up de Tekens staht, de man bit hüdtodag nich entziffern kunn. Se sehn aber ähnlich ut, as up spaansch, franzöösch un irisch Felsbiller ut de fröhe Bronzetiet.  

Kategorie:Oort
Kategorie:Oostfreesland
Kategorie:Landkreis Auerk